armvectores/hy_wikipedia_2023 huggingface dataset:
Մերինյա (Էն)

Մոնմերլ սյուր Սոն (ֆր.՝ Montmerle-sur-Saône), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Տուասսե կանտոնի կազմի մեջ։ Նանտյույաի կոմունա։
Համայնքի INSEE կոդ՝ 01242։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, Լիոն քաղաքից 60 կմ դեպի արևելք, 22 կմ հարավ-արևելք Բուրկ ան Բրեսից։


== Կլիմա ==
Կլիման կիսացամաքային է՝ ցուրտ ձմեռներով և տաք ամառներով։ Կոմունայում անձրևներ հաճախ չեն լինում, հիմնականում՝ ամռան ամիսներին։


== Բնակչություն ==
Համայնքի բնակչությունը 2010 թվականին կազմում էր 139 մարդ։


== Վարչակազմ ==


== Տնտեսություն ==
2010 թվականի տվյալներով 85 աշխատունակ տարիքի մարդկանցից (15-64 տարեկան) 74-ը տնտեսապես ակտիվ էին, 11-ը անգործունակ (Ակտիվության ցուցանիշը — 87,1%, 1999 թվականին եղել է՝ 78,6%)։ 74 աշխատունակ բնակիչներից 68-ը աշխատում էին (41 տղամարդ և 27 կին), անաշխատանք էին 6-ը (1 տղամարդ և 5 կին)։
11 անգործունակ մարդկանցից 4-ը աշակերտներ կամ ուսանողներ են, 3-ը թոշակառու, 4-ը անաշխատունակ էին այլ պատճառներով։


== Ծանոթագրություններ ==


== Պատկերասրահ ==


== Արտաքին հղումներ ==
«Меринья» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-05-17 
«Меринья» (ֆրանսերեն)։ cassini.ehess.fr։ Վերցված է 2014-05-17
Քլիրֆիլդ շրջան (Փենսիլվանիա)

Քլիրֆիլդ շրջան (անգլ.՝ Clearfield County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 2.989 կմ² է, բնակչությունը՝ 81.642 մարդ (2010 թ. տվյալներով)։ Շրջկենտրոնն է Քլիրֆիլդ բնակավայրը։ Կազմավորվել է 1804 թ.։
Լյադովսկի

Լյադովսկի (ռուս.՝ Лядовский), գյուղ Ռուսաստանի, Լիպեցկի մարզի Դոբրովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գենադի Բելով

Գենադի Միխայլովիչ Բելով (ռուս.՝ Геннадий Михайлович Белов, նոյեմբերի 2, 1945(1945-11-02), Մոսկվա, ԽՍՀՄ - հոկտեմբերի 30, 1995(1995-10-30), Մոսկվա, Ռուսաստան), խորհրդային և ռուս էստրադային երգիչ (լիրիկական տենոր), ՌԽՖՍՀ վաստակավոր արտիստ (18 նոյեմբերի 1978)։


== Կենսագրություն ==
Գենադի Բելովը ծնվել է 1945 թվականի նոյեմբերի 2-ին Մոսկվայում։
1960-ական թվականներին ավարտել է տեքստիլ տեխնիկումը, աշխատել որպես վարպետ «Կրասնայա ռոզա» կոմբինատում, որտեղ հանդես է եկել ինքնագործունեությամբ, որտեղից էլ ուղարկվել է հեռուստածրագրերից մեկին մասնակցելու, այնտեղ աչքի է ընկել և հրավիրվել է որպես Համամիութենական ռադիոյի և Կենտրոնական հեռուստատեսության երգի անսամբլի մենակատար։
1973 թվականին Գենադիին դարձել է «Մոսհամերգի» արտիստ՝ երաժշտական կրթություն ստանալով ԳԻՏԻՍ-ում։ Շատ է աշխատել կոմպոզիտորներ Ալեքսեյ Մաժուկովի, Դավիթ Թուխմանովի, Վլադիմիր Շաինսկու, Եվգենի Պտիչկինի հետ։ Հայտնի է դարձել «Дрозды», «Травы, травы», «Рассвет-чародей», «Этот большой мир», «На дальней станции сойду», «Шумят хлеба», «Здравствуй, мама», «Звёздная песня неба», «Добро» երգերի շնորհիվ, որոնք կատարել է ոչ սովորական ոճով։
1978 թվականին Բելովը դարձել է Հավանայում երիտասարդության և ուսանողների համաշխարհային փառատոնի (Հավանա) դափնեկիր։ Կենտրոնական հեռուստատեսությունում երգիչը բազմիցս ներկայացրել է «Տարվա երգ» հեռուստատեսային փառատոնի մրցանակակիր երգերը։
1980-ականների վերջին, ինչպես և 1960-1970-ականների շատ այլ երգիչներ, Գենադի Բելովը վերապրել է ստեղծագործական ճգնաժամ։ Նրա նոր երգացանկը դժվարությամբ է ձևավորվել, քանի որ կոմպոզիտորները տղամարդու բարձր ձայնի համար այն ժամանակ հազվադեպ էին գրում։
Բելովի ձայնը շատ փափուկ է, քնարական, դողացող, ունկնդրին գրավում է իր արտասովոր գեղեցկությամբ։ Բելովն աչքի էր ընկնում երգեցողության հանդարտ ոճով, երաժշտական արտահայտության նրբագեղությամբ։
Ապրել է Մոսկվայում, Չերտանովսկի փողոց, տուն 30, կորպ. 4 հասցեում։
Գենադի Բելովը մահացել է 1995 թվականի հոկտեմբերի 30-ին ստամոքսի խոցից, իր 50-ամյա հոբելյանից երեք օր առաջ։ Թաղվել է Մոսկվայի Խովանսկի գերեզմանատանը։


== Անձնական կյանք ==
Ունեցել է որդի՝ Դմիտրի, և դուստր՝ Սվետլանա։


== Սկավառակագրություն ==
2007 – Ռետրո ոսկե հավաքածու (ռուս.՝ Золотая коллекция Ретро) (CD, «Бомба Мьюзик», BoMB 033-304)
2008 – Травы, Травы... (2 CD, «Бомба Мьюзик», BoMB 033-439/440)


== Արվեստ ==


=== Հայտնի երգեր ===


== Ֆիլմագրություն ==


=== Կինոդերեր ===
1959 — Тайна ВИП (կարճամետրաժ) — Վասյա, գլխավոր դեր
1959 — Հյուսիսային պատմություն — էպիզոդ


=== Վոկալ ===
1973 — Անիսկին և Ֆանտոմաս — երգ «Травы-травы»
1973 — Մոսկվա-Կասիոպեա — երգ «Этот большой мир»
1975 — Մաքսանենգների որսորդ — երգ «Рассвет-чародей»
1975 — Հալվայի համը — Նասրեդինի երգը
1976 — Գաղտնի ամբողջ աշխարհին — երգ «На дальней станции сойду»


=== Մասնակցություն ֆիլմերում ===
1984 — Ալեքսանդրա Պախմուտովայի կյանքի էջեր (վավերագրական) — երգ «Шумят хлеба»


== Պարգևներ ==
«Աշխատանքային գերազանցության համար» մեդալ (14 նոյեմբերի, 1980)
ՌԽՖՍՀ վաստակավոր արտիստ (18 նոյեմբերի, 1978)


== Ծանոթագրություններ ==


== Արտաքին հղումներ ==
Գ. Բելովի համառոտ կենսագրությունը
Հնդկաստանի դրոշ

Հնդկաստանի դրոշ,  Հնդկաստանի Հանրապետության պետական խորհրդանիշերից է։ Ընդունվել է 1947 թվականի հուլիսի 22-ին։ Դրոշը ստեղծվել է Պինգալի Վենկայայի կողմից։
Ազգային դրոշը հորիզոնական հավասարաչափ եռագույնն է, որը կազմված է մուգ նարնջագույն (վերևում), սպիտակ (մեջտեղում) և մուգ կանաչ (ներքևում) գույներից։ Կենտրոնում սպիտակի վրա կա մի կապույտ ղեկ, որը ներկայացնում է Սարնաթի Ashoka Chakra-ն։
Խունջուլաուր

Խունջուլաուր (վրաց.՝ ხუნჯულაური), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Սամտրեդիայից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 285 մարդ։


== Ծանոթագրություններ ==
Էդուարդ Հովհաննիսյան

Էդուարդ Տոնիկի Հովհաննիսյան (հուլիսի 10, 1942(1942-07-10), Լենինական, Հայկական ԽՍՀ, ԽՍՀՄ), հայ դեղագործ։ Դեղաբանական-դեղագործական գիտությունների դոկտոր (1982), պրոֆեսոր (1982)։ Ռուսաստանի բնագիտության ակադեմիայի թղթակից-անդամ։


== Կենսագրություն ==
Ավարտել է Պյատիգորսկի դեղագործական ինստիտուտը (1964)։
1974-ից՝ նույն ինստիտուտի օրգանական քիմիայի ամբիոնի վարիչ։
Աշխատանքները վերաբերում են դեղաբանական և բժշկական քիմիայի հարցերին։ Զբաղվում է բուսուսական ծագում ունեցող կենսաբանորեն ակտիվ միացությունների և դրանց սինթետիկ նմանակների նուրբ օրգանական սինթեզի ուսումնասիրության խնդիրներով։ Անօրգանական քիմիայի դասագրքերի հեղինակ է։ 187 գիտական աշխատության հեղինակ է։
ՌԴ բարձրագույն դպրոցի վաստակավոր աշխատակից է (2004)։


== Աշխատություններ ==
Неорганическая химия, М․, 1984․
Синтез и изучение взаимосвязи структура – активность в ряду непредельных карбонилсодержащих соединений, тритерпеноидов и продуктов из превращения։ дисс... док. Фарм. н., 1983[1]
О некоторых закономерностях биологической активности в ряду производных хромона и 4-оксопиримидина // Хим.-фарм. журнал. 1993. – №3. – С.10-12
Параметры водородной связи активных центров биологически активных соединений с молекулой воды в квантово-механическом приближении // ЖОрХ. – 1995. – Т.31. – Вып. 10. – С.1482-1494
Селективный антагонизм производных хромона по отношении к лейкотриену D4 – функция электронной типографии //Хим.-фарм. журнал. – 1996. – №2. – С.33-35.
Химия։ Краткий словарь Серия։ Словари XXI века. 2002
Химия. Краткий словарь. Феникс. 2002
Руководство по химии поступающим в вузы / Э. Т. Оганесян, 464 с. ил. 20 см, 2-е изд., перераб. и доп. М. Высш. шк. 1992
Руководство по химии / Э. Т. Оганесян ; Пер. с рус. Г. Лейб, 367 с. 22 см, М. Мир Б. г.
Подготовка к итоговой аттестации по химии. Тестирование. 2005
Органическая химия. Академия. 2011
Неорганическая химия ։ [Учебник] / Э. Т. Оганесян, А. З. Книжник, 382, [2] с. ил. 22 см, 2-е изд., перераб. и доп. М. Медицина 1989
Готовимся к ЕГЭ по химии. Феникс 2009
Важнейшие понятия и термины в химии ։ Крат. справ. / Э. Т. Оганесян, 350, [2] с. ил. 21 см, М. Высш. шк. 1993


== Ծանոթագրություններ ==
Խոստովանք

«Խոստովանք», Հովաննես Թումանյանի ստեղծագործություններից է, գրության թվականն ստույգ հայտնի չէ։


== Պատմություն ==
Մեկ ինքնագիր պահվում է Թումանյանի ընտանիքի արխիվում։
Առաջին անգամ տպագրվել է Թումանյանի «Ուսումնասիրություններ և հրատարակումներ»-ի 2-րդ հատորի 238-րդ էջում։ Հրատարակել է Արամ Ինճիկյանը հետևյալ ծանոթագրությամբ․ «Գրվել է հավանորեն, 900-ական թվականներին։ Ինքնագիրը պահվում է բանաստեղծի ընտանիքի արխիվում․ ֆոտոպատճենը՝ Թումանյանի տուն թանգարանի 111-րդ համարում՝ 444 էջում»։
Հովհաննես Թումանյանի երկերի լիակատար ժողովածուի առաջին հատորում տպագրվել է ինքնագրից։


== Ծանոթագրություններ ==
Լռության լաբիրինթոսում

Լռության լաբիրինթոսում (գերմ.՝ Im Labyrinth des Schweigens), ռեժիսոր Ջուլիո Ռիչարելլիի գերմանական ֆիլմ-դրաման, որը թողարկվել է 2014 թվականին։ Գլխավոր դերում է Ալեքսանդր Ֆելինգը։
Ֆիլմը Գերմանիայից ներկայացվել է Օսկար մրցանակի` Լավագույն օտարալեզու ֆիլմ անվանակարգում, որի հանձնման արարողությունը տեղի է ունեցեկ 2016 թվականի փետրվարի 28-ին, և ընդգրկվել է ինը ֆիլմերից կազմված շորթ-լիստի մեջ։


== Սյուժե ==
Ֆիլմը պատմում է այսպես կոչված «Օսվենցինյան գործընթացների» նախապատրաստման և անցկացման` համակենտրոնացման ճամբարների հսկիչների, պահակների և այլ աշխատակիցների հանդեպ դատական պրոցեսների մասին, որոնք անց են կացվել Մայնի Ֆրանկֆուրտում, 1960-ական թվականներին։
Ֆիլմի գործողություններն սկսվում են 1958 թվականին։ Յոհան Ռադմանը (Ալեքսանդր Ֆելինգ) երիտասարդ դատախազ է, որի գործունեության հիմնական էությունը ճանապարհային երթևեկության խախտումների վերաբերյալ գործերի քննումն է։ Լրագրող Թոմաս Գնիլկայի միջոցով Ռադմանը ծանոթանում է Օսվենցիմի կալանավոր փրկված Սիմոն Կիրշի հետ, որը հաղորդում է նրան այն, ինչ իմացել է ճամբարների նախկին հսկիչներից մեկից, որն այժմ դպրոցական ուսուցիչ է աշխատում։


== Դերերում ==
Դերասանները և դերերը ներկայացված են ըստ ֆիլմի պաշտոնական կայքի տեղեկատվության։


== Պրեմիերա և վարձույթ ==
Ֆիլմի համաշխարհային պրեմիերան կայացել է 2014 թվականի սեպտեմբերի 12-ին, Տորոնտոյի կինոփառատոնում։
Ֆիլմի վարձույթը Գերմանիայում, Ավստրիայում և Շվեյցարիայում սկսվել է 2014 թվականի նոյեմբերի 6-ին։ Ֆիլմի սահմանափակ վարձույթն ԱՄՆ-ում սկսվել է 2015 թվականի սեպտեմբերի 25-ին։


== Քննադատություն ==
Քննադատների արձագանքն ընդհանուր առմամբ դրական է եղել։ Rotten Tomatoes կայքում 74 քննադատների 81%-ը ֆիլմին դրական գնահատական են տվել։ Metacritic կայքում ֆիլմն ունի 62% վարկանիշ` հիմնված 19 գրախոսականների վրա։


== Պարգևներ և առաջադրումներ ==
2015 Bayerischer Filmpreis մրցանակ` լավագույն դերասան անվանակարգում (Ալեքսանդր Ֆելինգ)։
2015` 4 առաջադրում Deutscher Filmpreis մրցանակի համար` լավագույն ֆիլմ, լավագույն սցենար, երկրորդ պլանի տղամարդու լավագույն դեր, լավագույն երաժշտություն անվանակարգերում։
2015` մասնակցություն Հնդկական միջազգային կինոփառատոնի մրցութային ծրագրին;
2015` առաջադրում «Արբանյակ» մրցանակին` լավագույն միջազգային ֆիլմ անվանակարգում։
2016` առաջադրում «Սատուրն» կինոմրցանակին` լավագույն միջազգային ֆիլմ անվանակարգում։
2016` առաջադրում Արծաթե ժապավեն մրցանակին` «լավագույն դեբյուտային ռեժիսոր» անվանակարգում։


== Ծանոթագրություններ ==


== Արտաքին հղումներ ==
«Լռության լաբիրինթոսում»(անգլ.) ֆիլմը Internet Movie Database կայքում
Հոդվածներ և գրախոսականներ` «Լռության լաբիրինթոսում» ֆիլմի մասին, www.imdb.com
«Լռության լաբիրինթոսում»(անգլ.) ֆիլմը Rotten Tomatoes կայքում
««Լռության լաբիրինթոսում»»(անգլ.) ֆիլմը Allmovie կայքում:
«Լռության լաբիրինթոսում» Box Office Mojo կայքում
Ավազային ցլիկաձուկ

Ավազային ցլիկաձուկ (լատ.՝ Neogobius fluviatilis), ցլիկաձկների ընտանիքի ձուկ։ Հայաստանում առաջին անգամ հայտնաբերվել է 1979-ին։ Ներկայումս լայնորեն տարածված է Արարատյան դաշտի բոլոր գետերում, ջրանցքներում, լճակներում։ Վարում է մերձհատակային կենսաձև։


== Արտաքին կառուցվածք ==
Մարմնի երկարությունը 12-14 (երբեմն՝ մինչև 20) սմ է։ Գլուխը մեծ է՝ վերից վար թեթևակի սեղմված։ Բերանի կտրվածքը լայն է և գրեթե հորիզոնական։ Դունչը սուր է, ստորին ծնոտը մի փոքր երկար է վերինից։ Ծնոտները զինված են մանր ատամներով, որոնք վերին ծնոտի վրա դասավորված են 3-4, ստորինի վրա՝ 4 շարքով։ Շրթունքները բարակ են։ Պոչային լողակը կորաեզր է։
Մարմնի վրա թեփուկները մանր են, ատամնաեգր՝ 58-70 երկայնական շարքով։ Թեփուկներ կան խռիկային կափարիչի վերին մասում և ծոծրակին։ Փորիկի, կոկորդի և կողագծային թեփուկները բացակայում են։ Մեջքային լողակները երկուսն են. առաջինն ունի 5-6 փշաձև, երկրորդը՝ 1 փշաձև և 17-18 ճյուղավորված ճառագայթներ։ Փորային լողակները սերտաճած են, որոնց հիմքը գտնվում է կրծքային լողակների հիմքից մի փոքր առաջ։ Հետնալողակում կա 12-17 ճառագայթ։
Մարմնի ընդհանուր գունավորումը բաց մոխրագույն է կամ դեղնամոխրագույն։ Կողքերի միջին մասը պատված է 9-11 բավական խոշոր գորշ բծերով։ Մեջքին և կողքերի վերին մասերում ավելի մանր գորշ պտերն առաջացնում են ցանցաձև պատկեր։ Կրծքային լողակի հիմքի մոտ կա երկարավուն մուգ բիծ։ Մեջքային և պոչային լողակները պատված են մանր գորշ պտերի կանոնավոր շարքերով։ Արուները բազմացման շրջանում ունեն թավշասև կամ մուգ մոխրագույն գունավորում՝ կենտ լողակների դեղնավուն եզրագծով։ Աչքի ծիածանաթաղանթը ոսկեգույն է՝ սև բծերով։


== Սննդառություն ==
Կենդանակեր է. հիմնականում սնվում է ջրային իշուկներով, մանր ձկներով, միջատների ջրային թրթուրներով։


== Բազմացում և զարգացում ==
Սեռահասուն է դառնում 1 տարեկանում՝ մարմնի 5, 5-6 սմ երկարության դեպքում։ Բազմացման շրջանը սկսվում է ձմռան վերջից և որոշակի ընդմիջումներով շարունակվում մինչև ամռան սկիզբը։ Էգը ձվադրում է 3-5 անգամ։ Այդ ընթացքում արուն, որը չափերով 1, 5-3 անգամ գերազանցում է էգին, բներ է կառուցում ջրակալների հատակին կամ դրանց զառիթափ ափերին։ Այդ բներում էգը դնում է մոտ 2 մմ երկարությունը մի քանի հարյուրից մինչև մի քանի հազար ձկնկիթ, դրանք արուն պահպանում և խնամում է մինչև մանրաձկների դուրս գալը։


== Արտադրական նշանակություն ==
Արդյունաբերական նշանակություն չունի։ Կարող է վնասել այլ ձկնատեսակների՝ սնվելով նրանց մանրաձկներով։ ՀՀ ջրակալներում նկատվում է գլխաքանակի կտրուկ աճ և տարածման արեալի ընդարձակում։
Լանովցիի շրջան

Լանովցիի շրջան (ուկրաիներեն՝ Лановецький район), շրջան Ուկրաինայի Տերնոպոլի մարզում։
Ստեղծվել է 1939 թվականին։ Վարչական կենտրոնը՝ Լանովցի։


== Աշխարհագրություն ==
Շրջանի տարածքի մակերեսը կազմում է 632 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 33294 մարդ։ Բնակչության խտությունը կազմում էր 52,68 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Նիագարա (գետ)

Նիագարա (անգլ.՝ Niagara River), գետ Հյուսիսային Ամերիկայում, որը միացնում է Էրի և Օնտարիո լճերը և բաժանում Նյու Յորք նահանգը կանադական Օնտարիո գավառից։ Երկարությունը գրեթե 56 կմ է, մակերեսը` 665 հազար կմ2։
Ջրի միջին ծախսը 5.9 հազար մ³/վրկ է, ծախսի տատանումները` 2,8 հազար մ³/վրկ-ից մինչև 7,7 հազար մ³/վրկ է։
Գետը սկիզբ է առնում Էրի լճից Բուֆֆալո քաղաքի և Ֆորտ Էրիի միջև ընկած տարածքում` գերազանցապես հոսելով հյուսիս։ Վերին հոսքում բաժանվում է երկու վտակների` ձևավորելով Գրանդ Այլենդ (ԱՄՆ-ի տարածքում) և Նյու Այլենդ (Կանադայի տարածքում) կղզիները։ Գետի միջին հոսքում գտնվում է Նիագարայի ջրվեժը։ Եղած տվյալներով վերջին 12.000 տարիների ընթացքում ջրվեժի տարածքը Նիագարայի հոսքով վերև է տեղափոխվել 11 կմ, չնայած վերջերս այդ գործընթացը դանդաղել է. էլեկտրակայանների կառուցումը նվազեցրել է ջրի ավերիչ ուժը։

Գետը Օնտարիո լիճ է թափվում կանադական Նիագարա օն դը Լեյք (անգլ.՝ Niagara-on-the-Lake) քաղաքի շրջանում։ Գետի մերձակայքում գտնվում են հետևյալ քաղաքները.

Բուֆֆալո (Նյու Յորք)
Ֆորտ Էրի (Օնտարիո)
Լյուիսթոն (Նյու Յորք)
Նիագարա Ֆոլս (Նյու Յորք)
Նիագարա Ֆոլս (Օնտարիո)
Նիագարա օն դը Լեյք (Օնտարիո)
Քուինսթոն (Օնտարիո)


== Պատմություն ==

Նիագարա գետը և ջրվեժները Հյուսիսային Ամերիկայից դուրս հայտնի են եղել 17-րդ դարից, երբ Լուի Էնպինը` ֆրանսիացի մի հետազոտող, առաջին անգամ տեսավ այն։ Նա գրեց իր ճանապարհորդությունների մասին A New Discovery of a Vast Country in America գրքում (1698)։
Նիագարա գետի տեղամասում էր գտնվում Ամերիկայում գրանցված առաջին երկաաթուղին։ Դրանով անցնում էր փայտե տրամվայ` կառուցված Ջոն Մոնտրեստորի` բրիտանացի ոստիկանական ինժեների կողմից 1764 թվականին։
Նիագարա գետի մոտ տեղի են ունեցել մի շարք ճակատամարտեր, որոնք կարևոր նշանակություն են ունեցել ֆրանս-հնդկացիական և Ամերիկայի հեղափոխության պատերազմների ժամանակ։ 1812 թվականին Նիագարա գետի մոտ է տեղի ունեցել Քուիսթոնի պատերազմը։
Գետը մեծ դեր է խաղացել Ամերիկայի քաղաքացիական պատերազմի ժամանակ, երբ շատ աֆրոամերիկացիներ, խուսափելով ստրկությունից, կտրել են գետը, որ ազատություն գտնեն Կանադայում։ «Freedom Crossing» հուշարձանը կանգնեցվել է Լևիսթոնում` գետաբերանին` ոգեկոչելու փախչող ստրուկների խիզախությունը և տեղի կամավորներին, ովքեր օգնեցին նրանց գաղտնիորեն անցնել գետը։
1880-ական թվականներին Նիագարա գետը դարձավ առաջին ջրային ուղին Հյուսիսային Ամերիկայում, որ օգտագործվում էր մեծ չափով հիդրոէլեկտրականության ստանալու համար։


== Ծանոթագրություններ ==


== Արտաքին հղումներ ==
Նիագարայի նկարներ Archived 2005-02-14 at the Wayback Machine.
Նիագարա գետը և իր շրջակայքը Archived 2009-06-21 at the Wayback Machine.
Նիագարա գետի տեսարաններ Niagara Falls Public Library (Ont.)
Նիագարա գետը Կանադական հանրագիտարանից Archived 2006-05-19 at the Wayback Machine. (անգլ.)
Կուրումկանի շրջան (Բուրյաթիա)

Կուրումկանի շրջան (ռուս.՝ Курумканский район, բուրյաթերեն՝ Хурамхаан аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1944 թվականին։ Վարչական կենտրոնը՝ Կուրումկան։


== Աշխարհագրություն ==
Շրջանի տարածքի մակերեսը կազմում է 12450 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15343 մարդ։ Բնակչության խտությունը կազմում էր 1,23 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Չերնուշա

Չերնուշա (ռուս.՝ Чернуша), գետ Ռուսաստանում, հոսում է Օպարինսկի շրջանում, Կիրովի մարզում։ Գետաբերանը տեղակայված է Վոլմանգա գետի աջ ափին՝ 34 կմ հեռավորության վրա։ Գետի երկարությունը 11 կմ է։
Գետի ակունքը գտնվում է անտառի ճահճային մասում 10 կմ հարավ-արևմուտք Ստրելսկա գյուղում, Օպարինո գյուղից 60 կմ հարավ-արևմուտք։ Գետը հոսում է հյուսիս-արևմուտք, անմարդաբնակ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100035232
Հիդրոլոգիական ուսումնասիրությունների կոդը - 111103523
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կիյաուկովո

Կիյաուկովո (ռուս.՝ Кияуково, բաշկիրերեն՝ Ҡыяуыҡ), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2010 թվականին գրանցված տվյալներով կազմում էր 189 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իլարիոն Յաուշև

Իլարիոն Մաքսիմովիչ Յաուշև (անգլ.՝ Yaushev, Illarion Maksimovich, հունվարի 16, 1902(1902-01-16), Լոբասկի, Լուկյանովի գավառ, Նիժնի Նովգորոդի մարզ, Ռուսական կայսրություն - մայիսի 31, 1961(1961-05-31), Սարանսկ, ՌԽՖՍՀ, ԽՍՀՄ), խորհրդային երգիչ, Ռուսաստանի Խորհրդային Ֆեդերատիվ Սոցիալիստական Հանրապետություն վաստակավոր արտիստ, Մորդովական Ինքնավար Խորհրդային Սոցիալիստական ​​Հանրապետության վաստակավոր և ժողովրդական արտիստ։


== Կենսագրություն ==
Իլարիոն Մաքսիմովիչ Յաուշևը ծնվել է Լուկոյանովսկի շրջանի Լոբասկի գյուղում, որն այժմ գտնվում է Մորդովիայի Իչալկովսկի շրջանում։ Մանուկ հասակում երգել է եկեղեցու երգչախմբում։ Ավարտել է Նիժնի Նովգորոդի երաժշտական ​​ուսումնարանը։ Սովորել է Մոսկվայի կոնսերվատորիայում և ավարտել  1935 թվականին։ Սովորել է նաև Մեծ թատրոնի օպերային ստուդիայում և ավարտել 1936 թվականին։ Յաուշևը մորդովացի երգիչներից առաջինն էր, ով պրոֆեսիոնալ երաժշտական ​​կրթություն է ստացել։


== Երաժշտական գործունեություն ==
Յաուշևը 1937 թվականից եղել է Սարանսկի օպերային թատրոնի մեներգիչ, որը հետագայում կոչվել է նրա անունով։ Եղել է Մոսկվայի և Մորդովիայի պետական ​​ֆիլհարմոնիայի մենակատար։
Յաուշևը ուժեղ ձայն ուներ մեծ տիրույթի գեղեցիկ տեմբրով (բարիտոն բաս)։ Կատարել է օպերային հատվածներ, ռոմանսներ, ժողովրդական երգեր ռուսերեն, մորդովական, ուկրաիներեն, բաշկիրերեն, չուվաշերեն և մարի լեզուներով, ժամանակակից կոմպոզիտորների երգեր։


== Թատերական ռեժիսուրա ==
Արքայազն Գալիցկի (Արքայազն Իգոր (օպերա) Օ. Բորոդինայի)
Իվան Սուսանին (Իվան Սուսանին Մ. Գլինկա)
Պիմեն, Վարլաամ (Մ. Մուսորգսկու Բորիս Գոդունով օպերա)
Մելնիկ (Ջրահարս Օ. Դարգոմիժսկի)
Մեֆիստոֆել (Ֆաուստ (օպերա)՝ Շառլ Գունոդ)
Պումրազ (Լ. Կիրյուկովի Նեսմեյան և Լամզուր)
Ալեկո (Ալեկո, օպերա՝ Ս. Ռախմանինով)
Դոն Բազիլիո (Սևիլյան սափրիչը՝ Գ. Ռոսսին)
Գրեմին, Զարիցկի (Եվգենի Օնեգին (օպերա)՝ Պ. Չայկովսկի)
Անդրեյ Դուբրովսկի (Դուբրովսկի Է. Նապրավնիկ)


== Պարգևներ ==
1956թվական, Մ.Մուսորգսկու ստեղծագործությունների լավագույն կատարման Համամիութենական մրցույթի դիպլոմակիր
1960 թվական, Ռուսաստանի վաստակավոր արտիստ


== Տես նաև ==
Օպերա
Օպերետ
Բարիտոն


== Գրականություն ==
Всё о Мордовии: Энциклопедический справочник / сост. Н. С. Крутов, Е. М. Голубчик, С. С. Маркова. — Саранск: Мордов. кн. изд-во, 2005. — С. 708. — ISBN 5-7595-1662-0


== Ծանոթագրություններ ==
Անահիտ Կոստանյան

Անահիտ Կոնստանտինի Կոստանյան (փետրվարի 10, 1963(1963-02-10), Երևան, Հայկական ԽՍՀ, ԽՍՀՄ), հայ կոմպոզիտոր, Հայաստանի կոմպոզիտորների միության (1991 թվականից), «Կանայք երաժշտության մեջ» ընկերության (2004 թվականից) անդամ։


== Կենսագրություն ==
Անահիտ Կոստանյանը ծնվել է 1963 թվականի փետրվարի 10-ին Երևանում։ 1989 թվականին ավարտել է Երևանի Ռ. Մելիքյանի անվան երաժշտական ուսում­նարանի երաժշտության տեսության և կոմպոզիցիայի բաժինը (դասատու՝ Լևոն Չաուշյան)։ 1988 թվականին ավարտել է Երևանի պետական կոնսերվատորիա կոմպոզիցիայի բաժինը (Գրիգոր Եղիազարյանի դասարան), իսկ 1990 թվականին՝ ասպիրանտուրան (ղեկ.՝ Էդգար Հովհաննիսյան)։ 
1990-1991 թվականներին դասավանդել է Երևանի Ա. Բաբաջանյանի անվան երաժշտամանկավարժական ուսում­նարանում, 1992-2000 թվականներին՝ Ա. Աճեմյանի անվան երաժշտական դպրոց, 2001 թվականից՝ Պ. Ի. Չայկովսկու անվան երաժշտական դպրոցում։ 
Հեղինակել է բալետային սյուիտ, կվարտետներ, վոկալ-փողային կվինտետ (ըստ Մ. Մեծարենցի)՝ ձայնի և փայտե փողային գործիքների, լարային կվարտետի, երգաշարերի (ըստ Ն. Զարյանի և Պ. Սևակի)՝ երգչախմբի համար, «Հայրենասիրական երգեր», «Ժողովրդական պար», «Այբբենարան» մանկական մյուզիքլ, մանկական երգեր, դաշնամուրային գործեր (սոնատին, պիեսներ՝ պատանի դաշնակահարի համար) և այլն։


== Պարգևներ ==
ՅՈԻՆԵՍԿՕ-ի Ա. Խաչատրյանի հուշամեդալ (2007),
ՀՀ մշակույթի նախարարության ոսկե մեդալ (2017)։


== Արտաքին հղումներ ==
Անահիտ Կոստանյան - 3 երգ Մ. Մեծարենցի խոսքերով
Անահիտ Կոստանյան - «Աղջիկների պար»
Վերխնի Խոմուտեց (Վեսյոլիի շրջան)

Վերխնի Խոմուտեց (ռուս.՝ Верхний Хомутец), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Մտնում է Վեսելովսկի գյուղական համայնքի կազմի մեջ։
Կալինովկա (գյուղ, Երմեկեևսկի շրջան)

Անվան այլ կիրառումների համար տե՛ս՝ ԿալինովկաԿալինովկա (ռուս.՝ Калиновка, բաշկիրերեն՝ Калиновка), գյուղ Ռուսաստանի, Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլիզա Քուփ

Էլիզա Քուփ (անգլ.՝ Eliza Coupe, ապրիլի 6, 1981(1981-04-06), Պլիմութ, Գրաֆտոն շրջան, Նյու Հեմփշիր, ԱՄՆ), ամերիկացի կատակերգական դերասանուհի, որն առավել հայտնի Է ABC-ի «Երջանիկ ավարտ» սիթքոմում խաղացած դերով։


== Կյանք և կարիերա ==
Էլիզա Քուփը ծնվել է Նյու Հեմփշիրում և ավարտել Պլիմուտի դպրոցը, որից հետո սովորել է Կալիֆոռնիայի արվեստի ինստիտուտում։ Դրանից կարճ ժամանակ անց նա իր կարիերան է սկսել տարածաշրջանային թատերական բեմադրությունում դերով, որից հետո տեղափոխվել է հեռուստատեսություն։ 2006 թվականին «Variety» ամսագիրը Քուփին ընդգրկել է իր լավագույն տաս նոր կոմիկների ցուցակում։ 2008 թվականին Քուփը նկարահանվել Է HBO-ի «Վատ ճանապարհից 12 մղոն» շոուում, իսկ հետո կանոնավոր դեր է ստացել «Կլինիկա» սիթքոմում, որտեղ նկարահանվել է վերջին եթերաշրջանում։ Նախքան ABC-ի «Երջանիկ ավարտ» սիթքոմում գլխավոր դեր ստանալը նաև եղել է «Ո՞վ է Սամանթան», «Սիրելի բժիշկը» և «Համայնքը» սերիալների հյուրը։ Քուփի շոուն և խաղը քննադատների կողմից արժանացել են գովասանքի, սակայն սերիալի վարկանիշների ցածր լինելու պատճառով 2013 թվականի գարնանը երեք եթերաշրջանից հետո ալիքը փակել է նախագիծը։


== Անձնական կյանք ==
2007-2013 թվականներին Էլիզան ամուսնացած է եղել դերասանական վարպետության դասախոս և տիկնիկագործ Ռենդալլ Ուիթինգհիլի հետ։ 2014 թվականի դեկտեմբերի 24-ին նա երկրորդ անգամ ամուսնացել է առողջ ապրելակերպի «SuperLife» ապրանքանիշի հիմնադիր Դերին Օլենի հետ, որի հետ հանդիպել է իրենց հարսանիքից մեկ տարի առաջ։


== Ֆիլմագրություն ==


=== Հեռուստատեսություն ===


=== Կինո ===


== Մրցանակներ և անվանակարգեր ==


== Ծանոթագրություն ==


== Արտաքին հղումներ ==
Պաշտոնական կայք(անգլ.)
Գրեյսոն շրջան (Կենտուկի)

Անվան այլ կիրառումների համար տե՛ս՝ Գրեյսոն շրջան (այլ կիրառումներ)Գրեյսոն շրջան (անգլ.՝ Grayson County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.305 կմ² է, բնակչությունը՝ 25.746 մարդ (2010 թ. տվյալներով)։ Շրջկենտրոնն է Լայչֆիլդ բնակավայրը։ Կազմավորվել է 1810 թ.։
Գոքսվիլեր

Գոքսվիլեր (ֆր.՝ Goxwiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 793 մարդ, բնակչության խտությունը` 240.30 մարդ/կմ²։ Բնակավայրը զբաղեցնում է 3.3 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 26 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 512 աշխատունակ (15-64 տարեկան)  բնակիչ, որոնցից ակտիվ էին 398-ը, իսկ ոչ ակտիվները` 114։ Ակտիվության ցուցանիշը կազմում է 77,7 %։ 398 աշխատունակ մարդկանցից աշխատել է 373 անձ (199 տղամարդ և 174 կին)։ Գործազուրկ են եղել 25 անձ (10 տղամարդ և 15 կին)։ 114 անաշխատունակներից 36-ը եղել են աշակերտներ կամ ուսանողներ, 49-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
ISO 5218

Միջազգային ստանդարտ ISO 5218 - մարդու սեռի նկարագրման համար կոդերը միջազգային ստանդարտ են, որոնք ներկայացվում են միանիշ թվերի տեսքով։ Կոդերը կարող են օգտագործվել տեղեկատվական համակարգերում, ինչպես օրինակ տվյալների բազան է։ ISO 5218 ստանդարտի 4 կոդերը.

0 — հայտնի չէ
1 — տղամարդ
2 — կին
9 — կիրառելի չէISO 5218 ստանդարտը մշակվել է 1976 թ. նոյեմբեր ամսին տվյալների ղեկավարման և փոխարինման տեխնիկական կոմիտեի կողմից։ Ստանդարտը թարմացվել է 2004 թ. հուլիս ամսին։
Օգտագործվում է մի շարք ազգային նույնականացման համակարգերում։ Մասնավորապես ֆրանսիական INSEE (վիճակագրական և տնտեսական վերլուծությունների Ֆրանսիայի ազգային ինստիտուտ) համարներում։


== Հղումներ ==
ISO/IEC 5218:2004
Գնդակը վախենում է քաջից

«Գնդակը վախենում է քաջից» (ռուս.՝ «Смелого пуля боится», այլ անվանում՝ «Միշկան ընդունում է մարտը» (ռուս.՝ «Мишка принимает бой»), խորհրդային գեղարվեստական ֆիլմ, որը նկարահանել է ռեժիսոր Օլեգ Նիկոլաևսկին 1970 թվականին Սվերդլովսկի կինոստուդիայում։


== Սյուժե ==
1941 թվականի հունիսի 22։ Սովորական առավոտ է պիոներական ճամբարում, որը տեղակայված է ԽՍՀՄ սահմանի մոտ։ Երեխաները լողում են գետում, հանկարծ տեսնում են դեսանտը և հիացմունքով նայում... Նրանք դեռ չգիտեն, որ դրանք գերմանացիներ են, որոնք շուտով գերի կվերցնեն նրանց և կնախապատրաստեն Գերմանիա ուղարկելու համար։


== Դերերում ==
Յուրի Շերգին – Միշկա Սկվորցով
Սաշա Դովգուլ – Կոստյա Մալիշև
Իրինա Ռոդիոնովա – Կատյա Կորոբովա
Միխայիլ Չիգարև – Վասիլի Կորոլյով, կրտսեր լեյտենանտ
Վիտալի Բելյակով – «կարմիրբանակային»
Իգոր Վարպա – Հանս Շտիմմե, մայոր
Վլադիմիր Դովեյկո – Ռուդոլֆ Շտարկե, դաստիարակ
Ադոլֆ Իլլին – պոլիցայ
Սվետլանա Դիդորենկո – Մարինկա
Դանիել Նետրեբին – Ֆեոդոր Կորոբով
Յուրի Մելնիցկի – ջրկիր
Նիկոլայ Պիշվանով – պապ
Օլեգ Նիկոլաևսկի – Մատվեյ Ստեպանովիչ, պիոներական ճամբարի տնօրեն


== Հետաքրքիր փաստ ==
Ֆիլմի անվանում դարձել է 1941 թվականին գրված «Համարձակների երգի» (ռուս.՝ «Песня смелых») տողը։ Երգի տեքստի հեղինակը բանաստեղծ Ալեքսեյ Սուրկովն է, կոմպոզիտորը՝ Վիկտոր Բելին։
Ֆիլմը նկարահանվել է «Տղան և տանկը» (ռուս.՝ «Мальчик и танк») վիպակի հիման վրա, որի հեղինակն է Իոսիֆ Դիկը։ Վիպակում նկարագրված բոլոր իրադարձությունները ներառվել են ֆիլմում, բացառությամբ մի քանի դրվագների։ Օրինակ, վիպակում Մարինային գերությունից ազատելիս հորեղբայր Վասյան աղջկա հետ միասին գերի է ընկնում, և նրանց գերությունից ազատում է Միշկան, որը գալիս է տանկով։ Ֆիլմում չի ցուցադրվում նաև, որ պոլիցայները բանդերականներ են։
Ֆիլմը նկարահանվել է Ուկրաինայի Չերկասի շրջանի Դախնովկա գյուղի մոտ գտնվող «Չայկա» պիոներական ճամբարում։


== Ծանոթագրություններ ==
Ֆուտբոլի Անգլիայի գավաթ 1884-85

Ֆուտբոլի Անգլիայի գավաթ 1884-85 (անգլ.՝ FA Cup 1884-85), Ֆուտբոլի Անգլիայի գավաթի 14-րդ խաղարկությունն է, որում հաղթեց «Բլեքբեռն Ռովերս» ֆուտբոլային ակումբը։


== Եզրափակիչ ==
Էտովա շրջան (Ալաբամա)

Էտովա (անգլ.՝ Etowah County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.386 կմ² է, բնակչությունը՝ 104,43 մարդ (2010 թ. տվյալներով)։ Շրջկենտրոնն է Գադսդեն բնակավայրը։ Կազմավորվել է 1866 թ.։


== Ծանոթագրություններ ==
Հայկ Դավթյան (այլ կիրառումներ)

Հայկ Դավթյան անունը կարող է վերաբերել հետևյալ անձանց.

Հայկ Դավթյան (ճարտարապետ), 1908-1973, ՀԽՍՀ վաստակավոր շինարար, ճարտարապետ։
Հայկ Դավթյան, (1970), ՀՀ վարչապետի գլխավոր խորհրդական։
Միխայիլ Սպերանսկի

Միխայիլ Միխայլովիչ Սպերանսկի (ռուս.՝ Михаи́л Миха́йлович Спера́нский, հունվարի 1 (12), 1772, Չերկուտինո (գյուղ, Սոբինսկի շրջան), Vladimir Province, Մոսկվայի մարզ, Ռուսական կայսրություն - փետրվարի 11 (23), 1839, Սանկտ Պետերբուրգ, Ռուսական կայսրություն), ռուս պետական գործիչ, կոմս (1839)։ 1803-1807 թվականներին՝ ներքին գործերի նախարարության դեպարտամենտի տնօրեն։ 1807 թվականից՝ Ալեքսանդր I կայսրի մերձավորագույն խորհրդականը, պետական բարեփոխումների հեղինակ, պետական խորհրդի ստեղծման (1810) նախաձեռնողը։
Ալեքսանդր I-ի հանձնարարությամբ 1809 թվականին կազմել է պետական վերափոխումների պլան, որով հեղափոխական ցնցումները կանխելու նպատակով աոաջարկել է ցարական ինքնակալությանը տալ սահմանադրական միապետության արտաքին ձևերը (իշխանությունների բաժանում, դատարանի կազմակերպման նոր սկզբունքներ, պաշտոնյաների մի մասի ընտրովիություն և այլն)։ Ըստ Սպերանսկու նախագծի, քաղաքացիական իրավունքներ ստանում էին միայն ազնվականությունը և «միջին կարողության մարդիկ»։ «Աշխատավոր ժողովրդին» տրվում էին միայն որոշ քաղաքացիական իրավունքներ։ Լիբերալիզմի մեջ մեղադրվելով, Սպերանսկին 1812 թվականին աքսորվել է Նիժնի Նովգորոդ, ապա Պերմ։ 1819 թվականից եղել է Սիբիրի գեներալ-նահանգապետը, որտեղ նախաձեռնել է Սիբիրի կառավարման բարենորոգումներ։ 1821 թվականին թույլատրվել է վերադառնալ Պետերբուրգ։ Այդ շրջանում դարձել է անսահմանափակ միապետության պաշտպան։ 1826 թվականից փաստորեն գլխավորել է նորին կայսերական մեծության կոդիֆիկացումն իրականացնող անձնական գրասենյակի 2-րդ բաժանմունքը։ Սպերանսկու գլխավորությամբ կազմվել են Ռուսական կայսրության օրենքների լրիվ ժողովածուն, Ռուսական կայսրության հավաք օրինացը (1832) և այլն։ 1835-1837 թվականներին թագաժառանգին (ապագա կայսր Ալեքսանդր II-ին) դասավանդել է իրավագիտություն։ 1820-1830-ական թվականներին եղել է մի շարք բարձրագույն կոմիտեների, 1838 թվականից՝ պետական խորհրդի օրենսդրական դեպարտամենտի անդամ։


== Ծանոթագրություններ ==
Իսակովո (գյուղ, Դեմիդովսկի շրջան)

Անվան այլ կիրառումների համար տե՛ս՝ ԻսակովոԻսակովո (ռուս.՝ Исаково), գյուղ Ռուսաստանի, Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ախտյան

Ախտյան, հայկական ազգանուն։


== Ազգանունը կրողներ ==
Միքայել Մուշեղի Ախտյան (1938-2016), բանաստեղծ, թարգմանիչ։


== Ծանոթագրություններ ==
Ամեն (այլ կիրառումներ)

Ամեն, կարող է վերաբերել՝

Ամեն - բառը գործածվում է որպես դրական պատասխանի և համաձայնության արտահայտություն Հին և Նոր Կտակարաններում
Ամեն - հայկական արական անուն
ԱՄԵՆ Archived 2021-02-09 at the Wayback Machine. - խոհափիլիսոփայական մտքերի ժողովածու, հեղինակ՝ Տիգրան Գորշ (Տիգրան Ստեփանի Գրիգորյան)
Բծավոր եղջերու

Բծավոր եղջերու (Cervus nippon), եղջերուների ընտանիքի կճղակավոր կենդանի։ Մարմնի երկարությունը 150–180 սմ է, մնդավի բարձրությունը՝ 87–112 սմ, քաշը՝ 80–130 կգ։ Բծավոր եղջերուն ամռանը շիկակարմիր է, կողքերը սպիտակ բծավորությամբ, ձմռանը՝ գորշ–մոխրագույն, առանց բծերի։ Պոչը երկար է, ականջները՝ մեծ, շարժուն։ Արուներն ունեն ոչ մեծ բաշ, չորս ելուստներով եղջյուրներ, որոնք ամեն տարի փոխվում են։ Աճող, երիտասարդ եղջյուրներից՝ պանտերից, պատրաստում են պանտոկրին դեղանյութը։ Պոլիգամ են, ապրում են հոտերով։ Էգը սեռահասուն է դառնում 1,5 տարում։ Հղիությունը տևում է 7,5 ամիս։ Ունենում է մեկ, հազվադեպ՝ երկու ձագ։ Բծավոր եղջերունիները ձմռանը սնվում են կաղինով, չորացած տերևներով, ամռանը՝ բույսերով։ Տարածված են հյուսիսարևելյան Չինաստանում, Հյուսիսային Վիետնամում, Կորեայում, Ճապոնիայում և Ռուսաստանում։ Հայաստանում բծավոր եղջերուները կլիմայավարժեցված է Խոսրովի, Դիլիջանի, Իջևանի անտառներում։ Բծավոր եղջերուների որսն ամենուրեք արգելված է։


== Ծանոթագրություններ ==
Ուայոմինգ շրջան (Նյու Յորք)

Անվան այլ կիրառումների համար տե՛ս՝ Ուայոմինգ շրջան (այլ կիրառումներ)Ուայոմինգ շրջան (անգլ.՝ Wyoming County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 1.544 կմ² է, բնակչությունը՝ 42.155 մարդ (2010 թ. տվյալներով)։ Շրջկենտրոնն է Վարսաու բնակավայրը։ Կազմավորվել է 1841 թ.։
Անգին Ավետիսյան

Անգին Ղազարի Ավետիսյան (1923, Նոր կյանք, Հայաստան), հայ մանկավարժ։ ԽՄԿԿ անդամ (1944): Հայրենական մեծ պատերազմի մասնակից։


== Կենսագրություն ==
Անգին Ավետիսյանը ծնվել է 1923 թվականին Արթիկի շրջանի Նոր Կյանք գյուղում։ 1937 թվականին ավարտել է Լենինականի մանկավարժական ուսումնարանը և աշխատանքի անցել Աղինի շրջանի Վարդաքար գյուղի դպրոցում։ 
Հայրենական մեծ պատերազմի օրերին համալրել է ժողովրդական աշխարհազորի շարքերը։ 1942 թվականի նոյեմբերին Անգին Ավետիսյանը եղել է հակաօդային պաշտպանության 352-րդ զենիթային հրետանային գնդի 3-րդ դիվիզիոնի 8-րդ մարտկոցի անձնակազմի շարքում։ 1943 թվականի ապրիլին զորամասը փոխադրվել է Տուապսեի շրջան և մասնակցել Մալայա զեմլյայի հարձակման նախապատրաստվող 18-րդ բանակի մարտական գործողություններին։ 1944 թվականին Ավետիսյանն ընդունվել է ԽՄԿԿ շարքերը։ Ֆաշիստական Գերմանիայի դեմ տարած հաղթանակից հետո Ավետիսյանն իրենց զորամասի կազմում փոխադրվել է Հեռավոր Արևելք և մասնակցել իմպերիալիստական Ճապոնիայի դեմ մղված կռիվներին։ 1945 թվականի վերջերին՝ բանակից զորացրվելուց հետո, Անգին Ավետիսյանը կրկին զբաղվել է մանկավարժական գործունեությամբ, աշխատել Արթիկի շրջանի Նոր Կյանք, ապա՝ Փանիկ գյուղերում, պատմություն է դասավանդել Կիրովականի միջնակարգ դպրոցում։ Պարգևատրնել է Աշխատանքային կարմիր դրոշի շքանշանով, Գերմանիայի և Ճապոնիայի դեմ տարած հաղթանակի մեդալներով, Աշխատանքային արիության, Կովկասի պաշտպանության մեդալներով, բազմաթիվ պատվոգրերով, գովասանագրերով։


== Պարգևներ ==
Աշխատանքային կարմիր դրոշի շքանշան
Գերմանիայի և Ճապոնիայի դեմ տարած հաղթանակի մեդալներ
Աշխատանքային արիության մեդալ
Կովկասի պաշտպանության համար մեդալ
Լենինի ծննդյան 100-ամյակի մեդալ
Զինված ուժերի 60-ամյակի մեդալ


== Ծանոթագրություններ ==
Իխթելհաուզեն

Իխթելհաուզեն (գերմ.՝ Üchtelhausen), համայնք Գերմանիայում՝ Բավարիա երկրամասի Շվանդորֆ շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 3852 մարդ։ Զբաղեցնում է՝ 62,15 կմ² տարածք։ Պաշտոնական կոդ 09 6 78 186։


== Ծանոթագրություններ ==


== Արտաքին հղումներ ==
Պաշտոնական կայք
Սարաի (Բագաևսկի շրջան)

Անվան այլ կիրառումների համար տե՛ս՝ Սարաի (այլ կիրառումներ)Սարաի (ռուս.՝ Сараи), գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում։ Մտնում է Աժինովսկի գյուղական համայնքի կազմի մեջ։ Բագաևսկայա շրջկենտրոնից գտնվում է 30 կմ հեռավորության վրա։
Ժուան Նեյվա

Ժուան Նեյվա (պորտ.՝ João Neiva), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային ափի մարզում։ Մտնում է Լինյարիս գավառի կազմի մեջ։ Բնակչությունը կազմում է 16 722 մարդ՝ 2020 թվականի տվյալներով։ Գրավում է 272,865 կմ2 տարածք։ Բնակչության խտությունը՝ 61,0 մարդ/կմ²։


== Պատմություն ==
Քաղաքը հիմնադրվել է 1988 թվականի մայիսի 11-ին


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 141.725.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 8.727,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,766 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Հովանոցավորներ

Հովանոցավորներ կամ նեխուրազգիներ (Umbelliferae, Apiaceae), երկշաքիլ բույսերի ընտանիք։ Բազմամյա խոտաբույսեր են, հազվադեպ՝ թփեր կամ ցածրաճ ծառեր։


== Ընդհանուր տեղեկություններ ==
Ցողունը սնամեջ է՝ հաստացած հանգույցներով։ Տերևները հերթադիր են, առանց տերևակիցների, երկակի կամ եռակի փետրաձև կտրտված, ծաղիկները՝ կանոնավոր, մանր, երկսեռ՝ խմբված պարզ կամ բարդ հովանոցներում, երբեմն՝ գլխիկներում։ Խոշոր ցեղերից են անիսոնը, երնջնակը, նարդեսը, եզնակողը ևն։ Հովանոցավորների մեջ կան վայրի և մշակովի արժեքավոր բույսեր (գազար, համեմ, սամիթ, սիբեխ, նեխուր ևն), բազմաթիվ մոլախոտեր (ջամջամ, տուրգենիա, աստղագազար, շուշանբանջար ևն)։ Շատ տեսակներ դեղաբույսեր են (սմիրնիոպսիս, մարգացնծու ևն)։ Որոշ հովանոցավորներ լավագույն եթերայուղատու են։


== Հայաստանում ==
Հայաստանում հայտնի է 67 ցեղ՝ 134 տեսակով, որոնք աճում են ալպիական մարգագետիններից (գետնահովանոցուկ) մինչև անապատներն (օշակ) ու կիսաանապատները (սիբեխ)։ Կան ճահճային, խիստ չորասեր և միջանկյալ էկոլոգիական ձևեր։ 
Հազվագյուտ, էնդեմիկ և անհետացող ավելի քան 20 տեսակ (Զեդելմեյերի մարգացնծու, Սոֆիայի գինեծաղիկ, Շովիցի նարդես, Վանատուրի երնջնակ, Վայքի ստենոտենիա ևն) գրանցված է Հայաստանի Կարմիր գրքում։
Կամենայա Գորա (գյուղ, Կորոստենի շրջան)

Կամենայա Գորա (ուկրաիներեն՝ Камяна Гора), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1883 թվականին։
2001 թվականի տվյալներով Կամենայա Գորա գյուղում բնակվում էր 110 մարդ։ Բնակավայրը զբաղեցնում է 0,987 կմ² տարածք։ Բնակչության խտությունը կազմում էր 111,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արցախի Հանրապետության արտակարգ իրավիճակների վարչություն

ԼՂՀ արտակարգ իրավիճակների վարչություն (ԱԻՎ), ԼՂՀ պետական կառավարման մարմին։ Ստեղծվել է 1995 թվականին՝ «Արցախ» փրկարարական ծառայության (1984 թվականից՝ գբոսաշրջության ակումբին կից փրկարար ջոկատ, 1991 թվականի մայիսից՝ փրկարար ծառայություն, 1992-1995 թվականներին՝ Պետական բանակի ստորաբաժանում) և քաղաքացիական պաշտպանության հանրապետական շտաբի հիմքի վրա։ Ունի ճգնաժամային կառավարման, փրկարարական ուժերի պատրաստման և բնակչության ուսուցման, պետական հակահրդեհային ծառայության վարչություններ, արագ արձագանքման հատուկ ստորաբաժանում, ֆինանսական, նյութատեխնիկական ապահովման, լրատվության և հասարակայնության հետ կապերի և այլ բաժիններ։ Գլխավոր խնդիրներն ու գործառույթներն են՝ արտակարգ իրավիճակներում և պատերազմի ժամանակ հանրապետության պատրաստվածության բարձրացումը, բնակչության պաշտպանությանը և հրդեհային անվտանգությանն ուղղված պետական քաղաքականության մշակումն ու իրականացումը, արտակարգ իրավիճակների կանխման, նվազեցման և վերացման ապահովումը, փրկարարական և վերականգնողական աշխատանքների կազմակերպումը, հրդեհների կանխարգելումը. փրկարարական ուժերի պատրաստումը են։
1990 թվականին «Արցախ» փրկարարական ծառայության անդամներից կազմավորվել է ինքնապաշտպանական կամավորական ջոկատ, որի մարտիկները 1990-1994 թվականներին մասնակցել են Շուշիի, Լաչինի, Ասկերանի, Մարտակերտի և այլ շրջանների ինքնապաշտպանական և ազատագրական մարտերին։ Ստեփանակերտի և այլ բնակավայրերի ռմբահարումներից ավերված շինություններից ու փլատակներից փրկել են շուրջ 3000 մարդու։ Մարտական գործողությունների ժամանակ ջոկատից զոհվել է 20 փրկարար ազատամարտիկ։ Փրկարարներից 2-ը (Ս. Թովմասյան՝ 1999. հետմահու, Ս. Երեմյան՝ 2002) պարգևատրվել են ԼՂՀ «Մարտական խաչ» 1-ին աստիճանի, 2-ը (Վ. Ավագյան՝ 1994 թ., Գ. Գասպարյան՝ 2001 թ.)՝ «Մարտական խաչ» 2-րդ աստիճանի շքանշաններով, 32-ը՝ այլ մեդալներով։
ԱԻՎ-ի հիմնադիր-ղեկավարն է Ա. Գրիգորյանը։ 2000 թվականից ԱԻՎ-ը Փրկարարների միջազգային համադաշնության անդամ է։
Կրասնոյարսկոե (գյուղ, Չեռնոմորսկոեի շրջան)

Անվան այլ կիրառումների համար տե՛ս՝ ԿրասնոյարսկոեԿրասնոյարսկոե (ուկրաիներեն՝ Красноярське, Ղրիմի թաթարերեն՝ Doñuzlav), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Դոնուզլավ։
2006 թվականի տվյալներով Կրասնոյարսկոե գյուղում բնակվում էր 788 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բռնցքամարտը Հայաստանում

Բռնցքամարտը Հայաստանում, մրցումներ հանրապետությունում անցկացվել են 1929 թվականից, անհատական անդրանիկ առաջնությունը տեղի է ունեցել 1930 թվականին, անհատական թիմայինը՝ 1933 թվականին։ Հայ բռնցքամարտիկներից միութենական և միջազգային մրցաշարերում հաջողությունների են հասել սպորտի վաստակավոր վարպետ, օլիմպիական խաղերի (1956), աշխարհի (1956), Եվրոպայի (1953, 1957, 1959), ԽՍՀՄ (1955, 1956, 1958) չեմպիոն Վլադիմիր Ենգիբարյանը, Եվրոպայի չեմպիոն (1979) Ալբերտ Նիկոլյանը, Եվրոպայի չեմպիոն (1985) և աշխարհի գավաթի խաղարկության (1985) հաղթող Իսրայել Հակոբկոխյանը, Բարի կամքի խաղերի (1986) և Եվրոպայի (1987) չեմպիոն Մեխակ Ղազարյանը, պրոֆեսիոնալ բռնցքամարտի աշխարհի չեմպիոններ Վիկ (Վախթանգ) Դարչինյանը (Հայաստան), Արթուր Աբրահամը, Կարո Մուրատը, Սյուզի Կենտիկյանը (երեքն էլ՝ Գերմանիա) և ուրիշներ։
(5656) Օլդֆիլդ

(5656) Օլդֆիլդ (անգլ.՝ Oldfield), աստերոիդ աստերոիդների հիմնական գոտում։ Հայտնաբերվել է 1920 թվականի հոկտեմբերի 8-ին Վալտեր Բաադեի կողմից Բերգդորֆում։
Միջին հեռավորությունը Արեգակից կազմում է 2,460691 ա. մ., առավելագույնը մոտենում է 1,8178 ա. մ. հեռավորության վրա և հեռանում 3,1036 ա. մ.։ Արեգակի շուրջ մեկ ամբողջական պտույտ է կատարում 1409,89 երկրային օրվա ընթացքում, իր ուղեծրով շարժվելով միջինում 0,25534 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5656) Օլդֆիլդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խմելնիցկոե (գյուղ, Գորոխովի շրջան)

Անվան այլ կիրառումների համար տե՛ս՝ ԽմելնիցկոեԽմելնիցկոե (ուկրաիներեն՝ Хмельницьке), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1946 թվականին։
2001 թվականի տվյալներով Խմելնիցկոե գյուղում բնակվում էր 266 մարդ։ Բնակավայրը զբաղեցնում է 7543 կմ² տարածք։ Բնակչության խտությունը կազմում էր 35,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամիր Ռրահմանի

Ամիր Ռրահմանի (ալբ․՝ Amir Rrahmani, փետրվարի 24, 1994(1994-02-24), Պրիշտինա), կոսովացի-ալբանացի ֆուտբոլիստ, իտալական «Նապոլի» ակումբի պաշտպան, որը վարձավճարով հանդես է գալիս  «Հելլաս Վերոնա» ակումբում։


== Ակումբային կարիերա ==
Ամիր Ռրահմանին ֆուտբոլային կարիերան սկսել է «Դրենիցա» ակումբում, որը հանդես էր գալիս Կոսովոյի Սուպերլիգայում։ Նրա նկատմամբ հետաքրքրություն են ցուցաբերել մի շարք ալբանական ակումբներ, արդյունքում 2013 թվականի հուլիսին Ռրահմանին պայմանագիր է կնքել Տիրանայի «Պարտիզանի» հետ։ Ալբանիայում երկու մրցաշրջան անցկացնելուց հետո Ռրահմանին 2015 թվականի ամռանը տեղափոխվել է խորվաթական «Սպլիտ»։


== Կարիերան հավաքականում ==
2014 թվականի մայիսի 25-ին Ամիր Ռրահմանին նշել է նորամուտը Կոսովոյի հավաքականում՝ Սենեգալի հավաքականի դեմ ընկերական խաղում խաղադաշտ դուրս գալով թիմի մեկնարկային կազմում։
Կոսովոյի հավաքականի կազմում անցկացրած խաղից 2 շաբաթ անց Ռրահմանին նշել է նորամուտը Ալբանիայի հավաքականում՝ Սան Մարինոյի դեմ ընկերական խաղի 82-րդ րոպեին փոխարինելով պաշտպան Էլսեիդ Հյուսային։


== Ելույթների վիճակագրություն ==


=== Հավաքականում ===
Ընդհանուր՝ 14 խաղ / 2 գոլ / 1 ինքնագոլ, eu-football.info.

Ընդհանուր՝ 2 խաղ / 0 գոլ eu-football.info


== Ծանոթագրություններ ==
(4437) Յարոշենկո

(4437) Յարոշենկո (անգլ.՝ Yaroshenko), աստերոիդ աստերոիդների հիմնական գոտում։ Հայտնաբերվել է 1983 թվականի ապրիլի 10-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,411069 ա. մ., առավելագույնը մոտենում է 2,0809 ա. մ. հեռավորության վրա և հեռանում 2,7412 ա. մ.։ Արեգակի շուրջ մեկ ամբողջական պտույտ է կատարում 1367,45 երկրային օրվա ընթացքում, իր ուղեծրով շարժվելով միջինում 0,263263 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4437) Յարոշենկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սաբադել

Սաբադել (կատ.՝ Sabadell), քաղաք և մունիցիպալիտետ Իսպանիայում, գտնվում է Բարսելոնա պրովինցիայում՝ Կատալոնիա ինքնավար մարզի կազմում։ Մունիցիպալիտետը գտնվում է Վալես Օքսիդենտալ շրջանի կազմում։ Տարածքը կազմում է 37,89 կմ²։ Բնակչությունը՝ 207 338 մարդ (ըստ 2010 թվականի)։ Հեռավորությունը վարչական կենտրոնից 22 կմ է։


== Ֆոտոդարան ==

		
		
		


== Հայտնի բնիկներ և բնակիչներ ==
Սերխիո Դալմա, կատալոնական երգիչ
Դանիել Պեդրոսա, կատալոնական մոտոցիկլիստ
Նարցիանո Կասանովաս (1747-1799), կոմպոզիտոր և երաժիշտ-արգանիստ։


== Բնակչություն ==


== Ծանոթագրություններ ==


== Արտաքին հղումներ ==
Флешмоб оркестра Сабадельской оперы
պաշտոնական կայք Archived 2012-01-23 at the Wayback Machine.
Մորո Ձորո վանքի վիմական արձանագրություններ

Ստորև ներկայացված է Հայաստանի Տավուշի մարզի Լուսահովիտ (նախկինում՝ Ծռվիզ) գյուղի հարավարևմտյան ձորակի աջ ափին գտնվող 5-6-րդ դարերին թվագրվող Մորո Ձորո վանքի վիմական արձանագրությունները։ Արձանագրությունների մեծ մասը փորագրվել է 13-րդ դարում։


== Արձանագրություններ ==


== Ծանոթագրություններ ==
Վեդրեբա

Վեդրեբա (վրաց.՝ ვედრება), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 720 մետր բարձրության վրա։ Շրջկենտրոն Քարելից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 182 մարդ։


== Ծանոթագրություններ ==
Առաջնածինները (չորրորդ եթերաշրջան)

Առաջնածինները (անգլ.՝ The Originals), ամերիկյան հեռուստասերիալը հիմնված Լիզա Ջեյն Սմիթի համանուն նովելների շարքի վրա։ Մեկնարկը տրվել է 2016 թ․ մարտի 11-ին։ Հնամենիները ֆիլմի չորրորդ եթերաշրջանի պրեմիերան լինելու է 2017 թվականի ձմռանը։ Սա առաջին եթերաշրջանն է, որտեղ չեն նկարահանվի ամերիկացի դերասանուհիներ Լեա Փայփսը և Դանիելլա Քեմպբելլը (որպես հիմնական կազմ), իսկ Նաթանիել Բուզոլիչը կհամալրի հիմնական կազմը։ Սա առաջին եթերաշրջանն է, որը կունենա 13 էպիզոդ։


== Դերերում ==


=== Հիմնական դերեր ===
Նիկլաուս Մայքլսոն - Ժոզեֆ Մորգան
Էլայջա Մայքլսոն - Դենիել Գիլլիս
Հեյլի Մարշալ - Ֆիբի Թոնքին
Կոլ Մայքլսոն - Նաթանիել Բուզոլիչ
Մարսելուս Ժերար - Չարլզ Մայքլ Դեվիս
Վինսենթ Գրիֆիթ - Յուսուֆ Գեյթվուդ
Ֆրեյա Մայքլսոն - Ռայլի Վոուլկել


=== Երկրորդական դերեր ===
Քրիստինա Մոսես - Կեելին
Սթիվեն Կրուգեր - Ջոշուա "Ջոշ" Ռոսզա


=== Հատուկ հյուր դերեր ===
Քլեր Հոլթ - Ռեբեկա Մայքլսոն


== Ծանոթագրություններ ==
Սեն Ժերմեն (Օբի գավառ)

Սեն Ժերմեն (ֆր.՝ Saint-Germain), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 2275 մարդ, բնակչության խտությունը` 164.86 մարդ/կմ²։ Բնակավայրը զբաղեցնում է 13.8 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 6 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1514 աշխատունակ (15-64 տարեկան)  բնակիչ, որոնցից ակտիվ էին 1096-ը, իսկ ոչ ակտիվները` 418։ Ակտիվության ցուցանիշը կազմում է 72,4 %։ 1096 աշխատունակ մարդկանցից աշխատել է 1001 անձ (510 տղամարդ և 491 կին)։ Գործազուրկ են եղել 95 անձ (50 տղամարդ և 45 կին)։ 418 անաշխատունակներից 152-ը եղել են աշակերտներ կամ ուսանողներ, 178-ը` թոշակառուներ, իսկ 88-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մասա Ֆերմանա

Մասա Ֆերմանա (իտալերեն՝ Massa Fermana), կոմունա Իտալիայում, գտնվում է Մարկե շրջանում՝ Ֆերմո պրովինցիայում։ Բնակչությունը կազմում է 1000 մարդ (2008 թվականի տվյալներով), բնակչության խտությունը՝ 124 մարդ/կմ²։ Տարածքը կազմում է 8 կմ²։ Փոստային ինդեքս՝ 63020։ Հեռախոսային կոդ՝ 0734։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0734 760127
Էլ-փոստ։ անհայտ
Պաշտոնական կայք։ http://www.provincia.ap.it/Massa_Fermana Archived 2010-07-27 at the Wayback Machine.


== Արտաքին հղումներ ==
http://www.provincia.ap.it/Massa_Fermana Archived 2010-07-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.